Seletuskiri Narva Linnavalitsuse 23.03.2011. a määruse nr 281 „Narva Linna Arenduse ja Ökonoomika Ameti turistidele tasuliste lisateenuste hinnakirja kinnitamine“ muutmise määruse eelnõu juurde

Narva Linnavalitsuse 23.03.2011. a määrusega nr 281 kinnitati Narva Linna Arenduse ja Ökonoomika Ameti tasuliste lisateenuste hinnad: 
https://www.riigiteataja.ee/akt/414112014022 

Käesoleva määruse eelnõuga muudetakse ära Narva Linnavalitsuse 23.03.2011. a määruse nr 281 täiendus, mis kinnitati15.05.2013 määrusega nr 27. 

Narva Linnavalitsuse 23.03.2011. a määruse nr 281 muutmise vajaduse ja ühes sellega 15.05.2013 määruse nr 27 kehtetuks tunnistamise vajaduse tingib asjaolu, et alates 01.03.2015. a muutub Narva Linna Arenduse ja Ökonoomika Amet käibemaksukohustuseta isikuks. Seoses Narva Linnavolikogu 29.01.2015 otsuse nr 10 alusel toimuva struktuuride ümberkorraldamisega viiakse praegu Narva Linna Arenduse ja Ökonoomika Ameti koosseisu kuuluv Varade osakond alates 01.03.2015 üle Arhitektuuri- ja Linnaplaneerimise Ametisse. Sellest tulenevalt jääb Narva Linna Arenduse ja Ökonoomika Ameti käive alla seadusega etteantud maksustatava käibe piirmäära ning ameti poolt osutatavate tasuliste lisateenuste hinnad ei pea sisaldama käibemaksu. 

Lõpptarbijate jaoks hinnad ei muutu. 

Ülaltoodut arvestades on vaja välja jätta Narva Linnavalitsuse 23.03.2011. a määruse nr 281 paragrahvist  2 lause „Kõik paragrahvis 1 määratud hinnad sisaldavad käibemaksu“ ning alates 01.03.15 hakkab nimetatud määruse paragrahv 2 kehtima järgmises redaktsioonis: „Volitada Narva Linna Arenduse ja Ökonoomika Ameti Külastuskeskuse teenistujaid ja lepingulisi töötajaid osutama lisateenuste jaemüüki“.

